Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: a 16/1998. (III. 25.) BM rendelethez
Paragraph Index: 81

3. A munkaterület rövid, jellemző leírása A tűzoltó technikus a tűzoltóság által végzett tűzoltási, műszaki mentési, tűzmegelőzési és technikai jellegű operatív irányító tevékenység középfokú képzettségű szakembere. Feladata: — a tűzoltási, műszaki mentési és egyéb kárfelszámolási munkák szakszerű tervezése, előkészítése, végrehajtása, — adott létesítmény, terület tűzvédelmi helyzetének értékelése, erről vélemény kiadása, — tűzvizsgálati eljárás lefolytatása, tűzkeletkezési ok meghatározása, — a szolgálati feladatok tervezésével, előkészítésével kapcsolatos középvezetői feladatok elvégzése, — a beosztotti állomány rendszeres elméleti és gyakorlati továbbképzése, szolgálati, szakmai, etikai és fegyelmi nevelése.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes